جنرال رازق ووژل شو 
د کندهار په پېښه کې د کندهار امنیه قومندان جنرال رازق د دغه ولایت د امنیت مشر عبدالمومن حسین خیل وژل شوي دي.
په سیمه کې ځينو چارواکو امریکا غږ خبریال ته ویلي دي چې رازق په سخت حالت کې روغتون ته انتقال شوی و چې وروسته مړ شوی دی. لا د پېښې څرنګوالی معلوم نه دی. جنرال رازق په جنوب کې یو مخکښ او غښتلی پوځي مشر ګڼل کېده. په پېښه کې د کندهار د والي د ویاند عزیز احمد عزیز ټپي شوی او همدغه راز د ملي تلویزون خبریال او کیمره مین وژل سلیم جان وژل شوی دی. د پېښي پر مهال په افغانستان کې د قاطع ماموریت عمومي قومندان جنرال مېلر، د کندهار والي او د کندهار د امنیه قومندان جنرال عبدالرازق په ګډون د دې ولایت ګڼو ولسي مشران موجود وو. د پېښي بشپړه جزیات تر اوسه پوري ندي روښانه. خو د قاطع ماموریت قومندان جنرال مېلر د کندهار له ځايي مقاماتو سره تر غونډې وروسته د والي له دفتر څخه د وتلو په حال کې وو چې د ولایت مقام په شاتنی برخه کې پرلپسې ډزې وشوې. د ولایت د مقام شاتنۍ برخه کې څرخي الوتکه ناسته کولای شي. عزیزالله پوپل په جنوبي ولایتونو کې د امریکا غږ اشنا راډیو د پښتو خبریال دی. له امریکا غږ سره د کار له مخه یې په سیمه کې له ملي راډیو او ټلویزیون، روز خبري اژانس، هیواد ټلویزیون او افغان ازاد راډیو سره د خبریال په حیث کار کړی، او د کندهار په پوهنتون کې یې د ادبیاتو زده کړې ترسره کړې دي